# DECIZIA ETAPEI DE ÎNCADRARE

## Nr. xx din xx.04.2018

Ca urmare a notificării adresate de **LEUȘTEAN CONSTANTIN ȘI DRUTCĂ IONELA MĂRIOARA**, cu domiciliul în județul Suceava, municipiul Câmpulung Moldovenesc, strada Gării, nr.7, **privind planul/programul**, "**PLANUL URBANISTIC ZONAL - construire spațiu commercial și de cazare, utilități (apă, canalizare, electric), împrejmuire și zid de sprijin”**, în municipiul Câmpulung Moldovenesc, strada Izvorul Alb, județul Suceava, , înregistrată la APM Suceava cu nr.3686/12.04.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 18.04.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - construire spațiu commercial și de cazare, utilități (apă, canalizare, electric), împrejmuire și zid de sprijin”**, în municipiul Câmpulung Moldovenesc, strada Izvorul Alb, județul Suceava,  **titular**  **LEUȘTEAN CONSTANTIN ȘI DRUTCĂ IONELA MĂRIOARA**, cu domiciliul în județul Suceava, municipiul Câmpulung Moldovenesc, strada Gării, nr.7, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***.

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

 **Caracteristicile și localizarea proiectului**

 Terenul cu suprafață totală de 2131 mp, este amplasat în intravilanul municipiului Câmpulung Moldovenesc, strada Izvorul Alb, județul Suceava și este propietatea numiților Leuștean Constantin și Drutcă Ionela Mărioara, conform CU nr.268/14.09.2018.

Folosința actuală a terenului este fâneață, destinat construirii spațiului comercial și cazare cu regim mic de înălțime.

Vecinatăti :

* la Nord Est , propietate Berechet Julieta ,
* la Nord Vest şi Sud Vest , propietate Forminte Vasile
* la Sud strada Izvorul Alb.

Terenul studiat se afla adiacent dumului judeţean DJ 175 A care face legatura cu DN 17 Suceava-Vatra Dornei, şi DN 17 B Vatra Dornei-Broşteni. De asemenea terenul pe trei laturi este marginit de terenuri proprietate.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentație se studiază posibilitatea construirii unui spațiu comercial (amplasat la parterul construcției) și 3 camere cazare (amplasate la mansardă) cu utilități-apă, canalizare, electric- și împrejmuire, in municipiul Câmpulung Moldovenesc, strada Izvorul Alb, județul Suceava, fără a aduce prejudicii mediului înconjurător.

 **Indici urbanistici :**

**P.O.T. maxim =25,0% C.U.T. maxim =0,5**

* Regim de inaltime recomandat =P +M,

- Suprafața construită la sol = 126,50 +11,30 mp,

- Suprafața desfășurată = 194,20 mp

* Spații verzi amenajate/terenuri libere de construcții, =380 mp,
* Circulație carosabilă,pietonală și parcaje, = 210,00 mp,

 *b) gradul în care planul sau programul influenţează alte planuri şi programe, inclusiv pe*

 *cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă și canalizare**

 Alimentarea cu apa a construcţiei se va face prin racordarea la puţul forat. Se vor respecta normativele in vigoare pentru proiectarea si execuţia acestora.

Apele uzate menajere vor fi evacuate printr-o reţea de canalizare gravitaţionala la o fosă septică ecologică. Fosa septică se va vidanja periodic. Reţeaua de canalizare pluviala va colecta apele pluviale provenite de pe drumurile, parcările, platformele si aleile din incintă si respectiv de pe acoperişurile clădirilor.Se vor respecta normativele in vigoare pentru proiectarea si execuţia acestora.

In zona studiată se găseşte un pârâu care poate asigura necesarul de apă pentru intervenţii. Accesul autospecialelor la sursa de apă nu va fi împiedicat.

 **Alimentarea cu caldură**

Se va realiza de la centrala termică proprie, cu combustibil solid-lemn.

 **Alimentarea cu energie electrică**

Alimentarea cu energie electrică se va asigura prin prelungirea reţelei existente aflate la cca 120m. In cazul in care la funcţiunea propusa este nevoie de un spor de putere se va prevedea un post trafo suplimentar. Construcţia v-a fi dotată cu surse proprii de alimentare cu energie (panouri fotovoltaice) Se vor respecta normativele in vigoare pentru proiectarea si execuţia acestora.

 **Gospodăria deșeurilor**

Sistemul de colectare a deseurilor in cadrul organizarii de santier de pe durata executarii lucrarilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deseurilor.

 **Protectia mediului**

Pentru a diminua impactul asupra mediului inconjurator, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporara a materialelor de constructii si a deseurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

 **Accesul auto și pietonal**

Amplasamentul care face obiectul acestui studiu urbanistic este adiacent face legatura spre DN 175 A Câmpulung Moldovenesc- Chiril.

Accesul la spaţiile de parcare proprii şi circulaţie se va asigura printr-un acces carosabil de 6 m racordat la drumul existent în zonă. In interiorul incintei se vor asigura accese carosabile si parcări betonate in funcţie de amplasamentul construcţiilor. De asemenea se va asigura un drum pietruit (drum de servitute) care va asigura accesul la terenurile amplasate la nord de amplasamentul studiat.

Spatiile ramase libere in urma realizarii constructiilor si amenajarilor pentru circulatie, etc. vor fi amenajate ca spatii verzi plantate.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 14.03.2018 și 17.03.2018, până la luarea deciziei de încadrare nu au fost semnalate observații din partea publicului.

 În urma publicării din data de xx.04.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Reprezentantul SGA cere depunerea documentatiei in vederea obținerii avizului de gospodărire a apelor.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV**

 **GHEORGHE ALDEA**

**Șef Serviciu Avize, Acorduri, Autorizații**

**Ing.Constantin Burciu Întocmit,**

 **Ing. Lidia Boțoc**